Այրման ջերմություն

Այրման ջերմություն, նյութի զանգվածային (պինդ և հեղուկ) կամ ծավալային (գազեր) միավորի լրիվ այրումից անջատված ջերմության քանակ։ Հաշվարկվում է ջոուլներով կամ կալորիաներով։ Միավոր նյութից առաջացած ջերմության քանակը կոչվում է այրման տեսակարար ջերմություն։ ՄՀ համակարգում ունի Ջ/ԿԳ միավորը։ Հաճախ օգտագործվում են նաև այլ համակարգի միավորներ․ կՋ/կգ, ՄՋ/կգ, կկալ/կգ։ Նրա որոշման համար օգտվում են կալորիաչափական մեթոդներից։

Այրման ջերմությունը որոշվում է վառելիքի քիմիական կազմությամբ։ Վառելիքի կազմի մեջ մտնող քիմիական տարրերը նշանակվում են ընդունված նշաններով՝ С, Н, О, N, S, իսկ մոխիրն ու ջուրը՝ А և W պայմանական նշաններով։

Այրման ջերմությունը վառելանյութերի որակը բնորոշող կարևոր մեծություն է։ Խառնուրդի այրման ջերմությունը հավասար է բաղադրիչ նյութերի այրման ջերմությունների գումարին։

Այրման ջերմության տեսակներ 

Այրման ջերմությունը կարող է վերաբերել վառելիքի աշխատանքային զանգվածին , այսինքն սպառողին հասած վառելիքին, կամ նյութի չոր զանգվածին , (վառելիքի այրվող զանգվածին ), այսինքն այն չի պարունակում մոխիր և ջուր։

Տարբերվում են առավելագույն  և նվազագույն  այրման ջերմություններ։

Առավելագույն և նվազագույն այրման ջերմությունները կապված են  բանաձևով,

որտեղ K-ն՝ գործակից է, որը հավասար է 25 կՋ/կգ (6 կկալ/կգ), W-ը ջրի քանակն է վառելիքում %-ներով, H-ը ջրածնի քանակը վառելիքում %-ով։

Այրման ջերմության հաշվում 

Այսպիսով, այրման առավելագույն ջերմությունը՝ միավոր նյութի լրիվ այրման և մինչև ցողի կետ հովացված մնացորդներից անջատված ջերմաքանակն է։ Ջերմատեխնիկական հաշվարկներում այն համապատասխանում է 100 %-ին։ Թաքնված ջերմաքանակ է համարվում ջրի խտացման ժամանակ անջատված ջերմաքանակը,տեսականորեն այն կարող է հասնել 11 %;

Նվազագույն ջերմաքանակը որոշվում է՝

կամ

,

Այրման ջերմությունը հանդիսանում է վառելիքի ամենակարևոր բնութագիրը, անի որ բնութագրում է վառելիքի որակը, և ցույց է տալիս վառելիքի՝ 1 կգ-ի (հեղուկւ դեպքում 1 մ³-ի), լրիվ այրման դեպքում անջատված ջերմության քանակը։

Տարբեր գազերի այրման ջերմություւներ, կախված ստացման վայրից 
Տվյալները ստացվել են Միջազգային էներգիական կազմակերպությունից։

Ալժիր։ 42 000 կՋ/մ³
Բանգլադեշ։ 36 000 կՋ/մ³
Բելոռուս։ 33 000 կՋ/մ³
Մեծ Բրիտանիա։ 39 710 կՋ/մ³
Վիետնամ։ 45 520 կՋ/մ³
Կանադա։ 38 200 կՋ/մ³
Ինդոնեզիա։ 40 600 կՋ/մ³
Նիդեռլանդներ։ 33 320 կՋ/մ³
Նորվեգիա։ 39 877 կՋ/մ³
Ռուսաստան։ 38 231 կՋ/մ³
Սաուդյան Արաբիա։ 38 000 կՋ/մ³
ԱՄՆ։ 38 416 կՋ/մ³
Ուզբեկստան։ 37 889 կՋ/մ³

Ծանոթագրություն 

Թերմոդինամիկական պրոցեսներ
Ֆիզիկա
Թերմոդինամիկա